ดาวโจนส์ปิดพุ่ง/น้ำมัน,ทองลดลง
หุ้นดาวโจนส์ปิดพุ่ง 254.47 จุด รับเฟดส่งสัญญาณขึ้นดอกเบี้ย ด้านราคาน้ำมันลดลง 36 เซนต์ ขณะที่ทองคำลบ 8 ดอลลาร์
23 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,807.46 จุด เพิ่มขึ้น 254.47 จุด หรือ + 0.74%, ดัชนี เอสแอนด์พี 500 ปิดที่ 4,511.61 จุด เพิ่มขึ้น 50.43 จุด หรือ +1.13% และดัชนี แนสแดค ปิดที่ 14,108.82 จุด เพิ่มขึ้น 270.36 จุด หรือ +1.95% ตลาดได้แรงหนุนจากการที่นักลงทุนปรับตัวรับถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ที่ส่งสัญญาณเร่งปรับขึ้นอัตราดอกเบี้ย รวมทั้งรายงานผลประกอบการที่แข็งแกร่งของบริษัทไนกี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน ลดลง 36 เซนต์ ปิดที่ 111.76 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 14 เซนต์ ปิดที่ 115.48 ดอลลาร์ต่อบาร์เรลราคาทองคำโคเม็กซ์งวดส่งมอบเดือนเมษายน ลดลง 8 ดอลลาร์ ปิดที่ 1,921.50 ดอลลาร์ต่อออนซ์